
ar 2026.gada 19.jūnija
SIA “LIMBAŽU SILTUMS” 
Iepirkumu komisijas lēmumu
(protokols Nr.1, 2.§)

IEPIRKUMA 
[bookmark: _Hlk175666709]Notekūdeņu attīrīšanas iekārtu Viļķenes ielā 2B, Limbažos, rekonstrukcija Eiropas fondu atbalsta programmas 2.2.1.1. “Notekūdeņu un to dūņu apsaimniekošanas sistēmas attīstība piesārņojuma samazināšanai” ietvaros 
NOLIKUMS 
Identifikācijas numurs: LS 2026/20

1. VISPĀRĪGĀ INFORMĀCIJA

Iepirkums tiek organizēts saskaņā ar „Iepirkumu vadlīnijām Sabiedrisko pakalpojumu sniedzējiem” (turpmāk sauktas – Vadlīnijas).
Iepirkumu (turpmāk – Iepirkums) rīko SIA “LIMBAŽU SILTUMS”, vienotais reģistrācijas Nr.40003006715, juridiskā adrese: Jaunā iela 2A, Limbaži, Limbažu novads, Latvija, LV-4001, tālruņa Nr.64070514, e-pasta adrese: info@limbazusiltums.lv (turpmāk – Pasūtītājs).
1.1. Iepirkuma priekšmets – notekūdeņu attīrīšanas iekārtu pārbūves darbi Viļķenes ielā 2B, Limbažos, Limbažu novadā, paredzot papildus smilšu atdalītāja CLS-130 vai ekvivalenta izbūvi un projektēšanu ar projektēto jaudu Q=130 m3/h (Qdnn=3120 m3/dnn). Pretendentam jāveic arī ar būvniecības procesu saistīto dokumentu sagatavošana un iesniegšana BIS sistēmā, kā arī objekta nodošana ekspluatācijā normatīvajos aktos noteiktajā kārtībā.
1.2. Iepirkuma identifikācijas Nr.LS 2026/20.
1.3. Līguma izpildes laiks – 6 mēneši no līguma noslēgšanas brīža.
1.4. Līguma izpildes vieta – Viļķenes iela 2B, Limbaži, Limbažu novads.
1.5. Ar Iepirkuma nolikumu (turpmāk – nolikums) pretendenti var iepazīties līdz 10.07.2026. plkst.9.00 (līdz piedāvājumu iesniegšanas brīdim) Jaunā iela 2A, Limbažos, vai tiešsaistē Pasūtītāja mājas lapā www.limbazusiltums.lv sadaļā “Iepirkumi”, vai Limbažu novada interneta vietnē www.limbazunovads.lv un elektroniskā iepirkumu sistēmā (EIS) www.eis.gov.lv. 
Ieinteresēto pretendentu jautājumi par nolikumu un tā pielikumiem iesniedzami: Iepirkumu komisijai (Jaunā iela 2A, Limbažos, Limbažu novadā, LV-4001, tālruņa Nr.64070514, e-pasts: iepirkumi@limbazusiltums.lv). Atbildes uz ieinteresēto pretendenta uzdotajiem jautājumiem tiks publicētas Pasūtītāja mājas lapā internetā www.limbazusiltums.lv sadaļā „Iepirkumi”. 
Pasūtītāja kontaktpersona: N.Zaķis, tālruņa Nr.29476636.
1.6. Piedāvājuma iesniegšana un atvēršana:
1.6.1. Pretendentiem piedāvājumus ir jāiesniedz līdz 10.07.2026. plkst.9.00, elektroniski uz e-pastu iepirkumi@limbazusiltums.lv, pa pastu vai personīgi (SIA „LIMBAŽU SILTUMS” Jaunā ielā 2A, Limbažos, trešajā stāvā);
1.6.2. Piedāvājumi, kas nav iesniegti nolikumā noteiktajā kārtībā, nav noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim vai, kas saņemti pēc norādītā iesniegšanas termiņa, netiek izskatīti un tiek atdoti atpakaļ iesniedzējam;
1.6.3. Pretendentam nav tiesību iesniegt piedāvājuma variantus;
1.6.4. Pretendents var atsaukt vai mainīt savu piedāvājumu līdz piedāvājumu iesniegšanas termiņa beigām, ierodoties personīgi piedāvājuma iesniegšanas vietā un apmainot piedāvājumu;
1.6.5. Piedāvājumi tiks atvērti 10.07.2026. plkst.9.00, SIA „LIMBAŽU SILTUMS” valdes locekļa kabinetā (trešajā stāvā) Jaunā ielā 2A, Limbažos, Limbažu novadā, LV-4001.
1.7. Piedāvājuma spēkā esamība: derīguma termiņš ir 180 (viens simts astoņdesmit) kalendārās dienas, skaitot no iesniegšanas termiņa beigām.  
1.8. Pretendents var būt – fiziska vai juridiska persona vai šādu personu apvienība jebkurā to kombinācijā, kas ir tiesīga sniegt attiecīgos būvdarbus, piegādāt preces vai sniegt pakalpojumu.

2. PIEDĀVĀJUMA NOFORMĒŠANA, GROZĪJUMI NOLIKUMĀ, KONKURSA
NOLIKUMA SKAIDROJUMI, CITA INFORMĀCIJA
2.1. Piedāvājums iesniedzams elektroniski ar elektronisko parakstu vai aizlīmētā aploksnē, uz kuras norādīts: 
2.1.1. Pasūtītāja nosaukums un adrese;
2.1.2. Pretendenta nosaukums un adrese;
2.1.3. Iepirkuma identifikācijas Nr.LS 2026/20 “Notekūdeņu attīrīšanas iekārtu Viļķenes ielā 2B, Limbažos, rekonstrukcija Eiropas fondu atbalsta programmas 2.2.1.1. “Notekūdeņu un to dūņu apsaimniekošanas sistēmas attīstība piesārņojuma samazināšanai “ietvaros”. 
2.2. Finanšu piedāvājumā cenas jānorāda bez pievienotās vērtības nodokļa.
2.3. Piedāvājums jāsagatavo latviešu valodā. 
2.4. Papildu informācijas sniegšana par Iepirkuma procedūru, nolikuma grozījumi:
2.4.1. Pasūtītājs var izdarīt grozījumus nolikumā, ja tādējādi netiek būtiski mainītas tehniskās specifikācijas vai citas nolikuma prasības;
2.4.2. grozījumi nolikumā un papildu informācijas sniegšana tiek veikta saskaņā ar „Iepirkumu vadlīnijas sabiedrisko pakalpojumu sniedzējiem”;
2.4.3. grozījumi nolikumā un papildus informācija pretendentam būs pieejama Pasūtītāja mājas lapā;
2.4.4. saziņu nodrošina latviešu valodā pa pastu vai elektroniski.
2.5. Nolikuma izskaidrojums: nolikums, nolikuma grozījumi, papildu informācija un cita informācija par nolikumu tiek publicēta Pasūtītāja tīmekļvietnes www.limbazusiltums.lv sadaļā “Iepirkumi”. Ja ieinteresētais piegādātājs ne vēlāk kā Iepirkuma dokumentos noteiktajā termiņā ir pieprasījis papildu informāciju par Iepirkumu, Pasūtītājs to sniedz 5 (piecu) darbdienu laikā, bet ne vēlāk kā 5 (piecas) dienas pirms pieteikumu vai piedāvājumu iesniegšanas termiņa beigām.
2.6. Cita informācija:
2.6.1. Pretendentam piedāvājumā jānorāda, vai attiecībā uz piedāvājumu vai atsevišķām piedāvājuma daļām nepieciešams ievērot komercnoslēpumu, pretējā gadījumā visa piedāvājumā ietvertā informācija tiks uzskatīta par atklātu informāciju;
2.6.2. Apmaksa tiek veikta šādā kārtībā: 
2.6.2.1. starpposma maksājumi – līdz 70 % līdz 30 (trīsdesmit) dienu laikā; 
2.6.2.2. gala maksājums – līdz 30 (trīsdesmit) dienu laikā pēc visu darbu pieņemšanas.
2.7. Darbus plānots veikti izmantojot ES fondu finansējumu – Eiropas fondu atbalsta programmu 2.2.1.1. “Notekūdeņu un to dūņu apsaimniekošanas sistēmas attīstība piesārņojuma samazināšanai”.



3. INFORMĀCIJA PAR IEPIRKUMA PRIEKŠMETU
3.1. CPV kods: 45252127-4 (notekūdeņu attīrīšanas iekārta), papildus 71320000-7 (inženiertehniskās projektēšanas pakalpojumi), 45252130-8 (notekūdeņu attīrīšanas stacijas aprīkojums).

4. APAKŠUZŅĒMĒJI UN PERSONAS, UZ KURU IESPĒJĀM 
PRETENDENTS BALSTĀS
4.1. Ja tas nepieciešams Iepirkuma līguma izpildei, pretendents var balstīties uz citu personu iespējām, lai apliecinātu, ka tā kvalifikācija atbilst nolikumā noteiktajām prasībām, neatkarīgi no savstarpējo attiecību tiesiskā rakstura. Šādā gadījumā pretendentam jāpierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. 
4.2. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks Līgumā paredzētos būvdarbus vai sniegs līgumā paredzētos pakalpojumus, kuru izpildei attiecīgās spējas ir nepieciešamas. 
4.3. Pretendentam piedāvājumā jānorāda apakšuzņēmēji un apakšuzņēmēju nolīgtie apakšuzņēmēji, ja tādi paredzēti, kuru veicamo būvdarbu un sniedzamo pakalpojumu vērtība ir vismaz 10 000 EUR (desmit tūkstoši euro), un katram šādam apakšuzņēmējam izpildei nododamo Iepirkuma līguma daļu, ja pretendents plāno iesaistīt šādus apakšuzņēmējus. 

5. PRETENDENTA IZSLĒGŠANAS NOTEIKUMI
5.1. Pasūtītājs, atbilstoši Sabiedrisko pakalpojumu sniedzēju iepirkumu likuma 48.panta otrās daļas 1., 2. un 3.punktam, neizskata pretendenta piedāvājumu un izslēdz pretendentu no turpmākās dalības Iepirkumā izvērtēšanā procesa (attiecas arī uz pretendenta norādīto personu uz, kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Iepirkuma procedūras dokumentos noteiktajām prasībām). 
5.2. Uz pretendentu attiecas Sankciju likuma izslēgšanas nosacījumi.
5.3. Nolikuma minētie pretendentu izslēgšanas iemesli (5.1. un 5.2.) attiecas arī uz jebkuru no šādām personām: uz personālsabiedrības biedru, uz pretendenta norādīto personu, uz kuras iespējām pretendents balstās; uz pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 EUR (desmit tūkstoši euro). 
5.4. Pasūtītājs neizslēdz pretendentu no turpmākās dalības konkursā, ja pretendents ir nodrošinājis uzticamību Sabiedrisko pakalpojumu sniedzēju iepirkumu likuma 49.pantā noteiktajā kārtībā.  

6. LĪGUMA SAISTĪBU IZPILDES NODROŠINĀJUMS
6.1. Pretendents pēc līguma parakstīšanas 5 (piecu) darba dienu laikā iesniedz līguma saistību izpildes nodrošinājumu 8 000 EUR (astoņi tūkstoši euro), kā kredītiestādes garantiju, apdrošināšanas polisi vai ieskaitot līguma izpildes nodrošinājuma summu Pasūtītāja kontā: LV62UNLA0013000467757, AS “SEB banka”.

7. IESNIEDZAMIE DOKUMENTI
	Nr.
p.k.
	Kvalifikācijas prasības
	Iesniedzami dokumenti

	7.1. 
	Pretendents (tai skaitā piegādātāju apvienības biedrs, personālsabiedrība, persona, uz kuras iespējām pretendents balstās) ir reģistrēts Uzņēmumu reģistrā vai līdzvērtīgā reģistrā ārvalstīs normatīvajos aktos noteiktajos gadījumos un normatīvajos aktos noteiktajā kārtībā – pretendentam ir tiesībspēja un rīcībspēja.


	Pielikums Nr.1
Par Latvijas Republikā reģistrētiem pretendentiem Pasūtītājs informāciju par to, vai pretendents ir reģistrēts atbilstoši normatīvo aktu prasībām, iegūst publiski pieejamās datu bāzēs.
Ārvalsts pretendentam reģistrācija ir jāapliecina atbilstoši attiecīgās valsts noteikumiem (piemēram, iesniedzot kompetentas attiecīgās valsts institūcijas izsniegtu dokumentu vai norādot publiski pieejama reģistra tīmekļvietnes adresi, kur Pasūtītājs var pārliecināties par pretendenta reģistrācijas faktu un iesniedzot informācijas par pretendenta reģistrācijas fakta tulkojumu).
Piezīme: Ja piedāvājumu iesniedz pretendents, kas ir piegādātāju apvienība, pretendentam Iepirkuma līguma slēgšanas tiesību iegūšanas gadījumā ir pienākums pirms Iepirkuma līguma noslēgšanas pēc savas izvēles noformēties atbilstoši noteiktam juridiskam statusam vai noslēgt sabiedrības līgumu. Sabiedrības līgumā jānorāda katra piegādātāju apvienības dalībnieka atbildības daļa un veids Iepirkuma līguma izpildē, kas var būt noteikta kā dalīta vai nedalīta saistība, ievērojot, ka solidāri atbildīgiem ir jābūt tiem piegādātāju apvienības dalībniekiem, uz kuru saimnieciskajām un finansiālajām iespējām piegādātājs balstās un/vai, kuri būs finansiāli atbildīgi par līguma izpildi.

	7.2. 
	Finanšu piedāvājums
	Pretendentam jāiesniedz būvniecības koptāme un lokālās tāmes (Pielikums Nr.6)

	7.3. 
	Informācija par apakšuzņēmēju (ja attiecināms)
	Pielikums Nr.4

	7.4. 
	Līguma saistību izpildes nodrošinājumu
	Pretendenta rakstisks apliecinājums, ka šāds nodrošinājums tiks nodrošināts (Pielikums Nr.3)

	7.5. 
	Pieredzes apliecinājums
	Pieredzes apliecinājums un pozitīva atsauksme, ka pretendentam pēdējo 5 (piecu) gadu laikā līdz piedāvājuma iesniegšanas termiņa beigām ir pieredze vismaz 1 (viena) līguma izpildē, kas saistīts ar vismaz 1 (viena) smilšu ķērāja izbūvi un integrēšanu sistēmā (notekūdeņu attīrīšanas tehnoloģisko iekārtu vai inženiertehnisko sistēmu izbūvi, pārbūvi, atjaunošanu vai tehnoloģisko iekārtu piegādi un uzstādīšanu). Par atbilstošu pieredzi tiek uzskatīta jauna būvniecība, pārbūve, atjaunošana, tehnoloģisko iekārtu piegāde, uzstādīšana vai ieregulēšana.



8. IZZIŅU DERĪGUMA TERMIŅŠ UN EIROPAS VIENOTAIS IEPIRKUMA PROCEDŪRAS DOKUMENTS
8.1. Izziņas un citus dokumentus, kurus Iepirkuma procedūrā noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms piedāvājuma iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms piedāvājuma iesniegšanas dienas, ja izziņas vai dokumenta izdevējs nav norādījis īsāku tā derīguma termiņu. 
8.2. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai nolikumā noteiktajām pretendentu atlases prasībām. Pretendents iesniedz atsevišķu Eiropas vienoto iepirkuma procedūras dokumentu par katru personu (apakšuzņēmēju), uz kuras iespējām pretendents balstās, lai apliecinātu, ka tas atbilst nolikumā noteiktajām pretendentu atlases prasībām. Personu apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja pretendents apliecina, ka dokumentā iekļautā informācija ir pareiza. Pasūtītājs jebkurā Iepirkuma procedūras stadijā ir tiesīgs prasīt, lai pretendents iesniedz visus vai daļu no dokumentiem, kas apliecina atbilstību nolikumā noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs. Eiropas vienotais iepirkuma procedūras dokuments pieejams Eiropas komisijas tīmekļvietnē: http://espd.eis.gov.lv/filter?lang=lv. Aizpildīto Eiropas vienoto iepirkuma procedūras dokumenta veidlapu pretendents izdrukā un pievieno piedāvājuma kvalifikācijas dokumentiem, norādot saiti uz to.

9. PIEDĀVĀJUMA VĒRTĒŠANAS UN IZVĒLES KRITĒRIJI
9.1. Pasūtītāja Iepirkumu komisija (turpmāk – Iepirkumu komisija) pretendentu piedāvājumus izvērtēs un uzvarētāju noteiks slēgtā komisijas sēdē. Piedāvājumu izvēles kritērijs ir piedāvājums ar viszemāko cenu. 

10. IEPIRKUMA LĪGUMS
10.1. Pirms Iepirkuma līguma slēgšanas visi pretendenti par rezultātiem tiek informēti vienlaicīgi, trīs darba dienu laikā uz elektronisko e-pasta adresi, kas norādīta pretendenta pieteikumā, no lēmuma pieņemšanas dienas, ievērojot normatīvajos aktos norādīto. Paziņojumu par Iepirkuma rezultātiem publicē Pasūtītāja mājas lapā internetā.
10.2. Ar izraudzīto pretendentu, kura piedāvājums atzīts par piedāvājumu ar viszemāko cenu, slēgs Iepirkuma līgumu, pamatojoties uz pretendenta piedāvājumu un saskaņā ar nolikuma noteikumiem. Iepirkuma līgums jānoslēdz 10 (desmit) dienu laikā no uzaicinājuma saņemšanas. 
10.3. Ja pretendents, atsakās slēgt Iepirkuma līgumu Iepirkumu komisija pieņem lēmumu par Iepirkuma līguma slēgšanu ar pretendentu, kura piedāvājums atzīts par nākamo piedāvājumu ar viszemāko cenu šajā Iepirkumā.

11. IEPIRKUMU KOMISIJAS DARBĪBA, TIESĪBAS UN PIENĀKUMI

11.1. Iepirkumu komisijas darbība: Iepirkumu komisija darbojas saskaņā ar nolikumu un Iepirkumu vadlīnijām sabiedrisko pakalpojumu sniedzējiem.
11.2. Iepirkumu komisijas tiesības:
11.2.1. pieprasīt, lai pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, kā arī piedāvājumu novērtēšanai;
11.2.2. normatīvajos aktos noteiktajā kārtībā labot pretendenta finanšu piedāvājumā aritmētiskās kļūdas, informējot par to pretendentu;
11.2.3. pieņemt lēmumu slēgt Iepirkuma līgumu;
11.2.4. jebkurā brīdī pārtraukt Iepirkuma procedūru, ja tam ir objektīvs pamatojums.

12. PRETENDENTA TIESĪBAS 
12.1. Pretendenta tiesības:
12.1.1. piedalīties piedāvājumu atvēršanas sanāksmē;
12.1.2. uzdot Iepirkumu komisijai jautājumus un iesniegt iebildumus par Iepirkuma dokumentāciju;
12.1.3. segt visas izmaksas, kas saistītas ar piedāvājuma sagatavošanu un iesniegšanu.

13. NOLIKUMA PIELIKUMI
Pielikums Nr.1 – Pieteikums uz 1 (vienas) lapas;
Pielikums Nr.2 – Noteikumi, kas jāievēro sagatavojot piedāvājumu uz 3 (trīs) lapām;
Pielikums Nr.3 – Līguma saistību izpildes nodrošinājums (paraugs) uz 1 (vienas) lapas;
Pielikums Nr.4 – Informācija par apakšuzņēmēju uz 1 (vienas) lapas; 
Pielikums Nr.5 – Līguma projekts uz 7 (septiņām) lapām; 
Pielikums Nr.6 – Tehniskā specifikācija uz 1 (vienas) lapas;
[bookmark: _Hlk529267166]Pielikums Nr.7 – Tehnoloģiskā shēma uz 1 (vienas) lapas. 




Pielikums Nr.1 

Uzņēmuma rekvizīti 	

PIETEIKUMS

piedāvājam veikt darbus, par kopējo līgumcenu:


(kopējā piedāvātā līgumcena EUR, bez PVN)


Ar šī pieteikuma iesniegšanu apliecinām, ka:
· Esam pilnībā iepazinušies ar Iepirkuma procedūras dokumentiem un šajā piedāvājuma cenā pilnībā iekļāvuši visas šajā sakarībā paredzētās izmaksas, un mums nav nekādu neskaidrību un pretenziju tagad, kā arī atsakāmies tādas celt visā Iepirkuma līguma darbības laikā;
· Pretendentam piedāvājuma iesniegšanas brīdī nepastāv Sabiedrisko pakalpojumu sniedzēju iepirkumu likuma 48.pantā minētie pretendentu izslēgšanas nosacījumi un neattiecas Starptautisko un Latvijas Republikas nacionālo sankciju likuma izslēgšanas nosacījumi;
· Esam iepazinušies ar sagatavoto līgumprojektu, piekrītam tā noteikumiem un apņemamies parakstīt atklāta Iepirkuma nolikuma pielikumā pievienoto Iepirkuma līgumu attiecīgajā redakcijā, ja Pasūtītāja Iepirkuma komisija pieņem lēmumu piešķirt tiesības slēgt konkrēto Iepirkuma līgumu.



Pretendents 
	pretendenta nosaukums


pretendenta adrese, tālruņa numurs, e-pasta adrese


kontaktpersonas amats vārds un uzvārds, tālruņa numurs, e-pasta adrese


vadītāja vai pilnvarotās personas amats, vārds un uzvārds, paraksts



Ja pieteikumu aizpilda vai iepirkuma dokumentāciju paraksta pretendenta pilnvarota persona, klāt pievienojama pilnvara.


Pielikums Nr.2 

NOTEIKUMI, KAS JĀIEVĒRO SAGATAVOJOT PIEDĀVĀJUMU

1. Vispārīgā informācija pretendentiem
1.1. Pretendentam ir jāaizpilda sagatavotās lokālās tāmes un koptāme valsts valodā datordrukā, atbilstoši Ministru kabineta 03.05.2017. noteikumu Nr.239 “Noteikumi par Latvijas būvnormatīvu LBN 501-17 „Būvizmaksu noteikšanas kārtība”” prasībām. Piedāvājuma cenā jābūt iekļautiem visiem plānotajiem izdevumiem par darbu, pakalpojumiem, materiāliem un iekārtām, kas nepieciešami iepirkuma līguma izpildei pilnā apmērā un atbilstošā kvalitātē saskaņā ar spēkā esošajiem normatīvajiem aktiem. Nosakot darbu un materiālu cenas, pretendentiem jāņem vērā, ka samaksa ir paredzēta tikai par pilnīgi pabeigtu darbu. Finanšu piedāvājumā jāietver visi izdevumi, kuri radīsies iepirkuma līguma izpildes laikā. Būvdarbu izmaksās jāparedz visu nepieciešamo materiālu un būvdarbu izmaksas, nepieciešamo pagaidu pasākumu un darbu izmaksas, kā arī visas izmaksas, kas var būt nepieciešamas, lai nodrošinātu atbilstību spēkā esošo normatīvo aktu prasībām, kā arī jebkuru citu Tehniskās specifikācijas – noteikumi minēto darbu pozīciju, kas nav atsevišķi norādītas citviet, izmaksas.
1.2. Pretendentam sagatavojot piedāvājumu jāņem vērā Ministru Kabineta 20.06.2017. noteikumi Nr.353 “Prasības zaļajam publiskajam iepirkumam un to piemērošanas kārtība”.
1.3. Visas Iepirkuma nolikuma Tehniskās specifikācijas pielikumos pievienotajos tehniskajos projektos un darbu apjomos iekļautās norādes uz konkrētu izstrādājumu vai materiālu, tā tirdzniecības marku vai izcelsmi raksturo šim materiālam vai izstrādājumam izvirzīto prasību līmeni pretendentam ir tiesības piedāvāt ekvivalentus izstrādājumus un materiālus, ja tas nav pretrunā ar projekta tehniskajiem risinājumiem.
1.4. Izvēloties ekvivalentu materiālu vai izstrādājumu, tas ir skaidri jānorāda tāmes attiecīgajā rindā un piedāvājumam jāpievieno (salīdzinošā veidā) dokumenti, kuri apliecina piedāvāto materiālu vai iekārtu ekvivalentās tehniskās īpašības (tehniskie parametri, materiālu pases u.c. dokumenti). Visi lokālajās tāmēs minētie materiāli vai izstrādājumi ir uzrādīti ar mērķi sagatavot pietiekami precīzu un skaidru līguma priekšmeta aprakstu, kas ir jālieto kopā ar vārdiem „vai ekvivalents”, pat ja tas kādā no vietām nav šādi norādīts.
Ja pretendents nav norādījis ekvivalentu materiālu iesniedzot piedāvājumu, būvdarbu izpildes laikā materiāli netiks mainīti!
1.5. Veicamo darbu sarakstā norādīto darbu izpilde ietver pilnu darba ciklu līdz pilnīgai ekspluatācijai, ietverot visus materiālus un izstrādājumus, kas tehnoloģiski nepieciešami attiecīgā būves elementa vai iekārtas drošai ekspluatācijai atbilstoši būvnormatīvu un ekspluatācijas noteikumu prasībām un ietverot visus nepieciešamos būvdarbus konkrēta darba izpildei.
1.6. Pretendentam, ņemot vērā tā profesionālo pieredzi, ir jāievērtē visi darbi, kas vajadzīgi būvlaukuma funkcionēšanai, būvdarbiem un būves pilnīgai nodošanai ekspluatācijā.
1.7. Pretendentam jāparedz izmaksas par visiem nepieciešamajiem saskaņojumiem, atļaujām būvdarbu uzsākšanai un objekta nodošanai (t.sk. objekta inventarizācija), izņemot būvatļauju. 
1.8. Pretendentam ir pienākums laikus Iepirkuma laikā pārbaudīt visu projekta dokumentācijas pareizību un nesaistes gadījumā nekavējoties paziņot Pasūtītājam. Vienības cenā ir jāņem vērā visi darbi un materiāli, kas nepieciešami, lai nobeigtu kādu pozīciju, ja arī tas nav īpaši izdalīts. Visi apjomi, kuri doti, pretendentam ir jāpārrēķina, un pēc piedāvājuma iesniegšanas pretendents nevar atsaukties uz nepilnīgu vai neizprastu būvprojektu. 
1.9. Vienības cenā ir jāņem vērā jebkādi citi darbi, kuri ietver visus darbus, kuri ietverti sekojošos aprakstos un/vai ir nepieciešami darbu nodrošināšanai. Ja arī kāds darbs nav īpaši uzsvērts, tad pretendentam, ņemot vērā tā profesionālo pieredzi, ir jāievērtē visi darbi, kas vajadzīgi būvlaukuma funkcionēšanai, būvdarbu un būves pilnīgai nodošanai ekspluatācijā, kā arī defektu novēršanai garantijas periodā. Nekāda papildus maksa par neuzskaitītiem darbiem netiek atzīta. 
1.10. Piedāvājuma izmaksās ir jābūt ietvertām visām izmaksām veco materiālu un būvgružu aizvākšanai no objekta un to izvietošanai atbilstoši spēkā esošajām likumdošanas normām, kā arī maksām par komunālajiem pakalpojumiem (elektrība, ūdens, kanalizācija u.c., ja nepieciešams) objekta būvdarbu laikā. 
2. Tehniskās specifikācijas būvdarbu veikšanas un līguma izpildes laikā
2.1. Būvdarbi jāorganizē tā, lai tie pēc iespējas mazāk traucētu objekta apkārtējo namu, iedzīvotāju ikdienas sadzīvi un iestāžu darbu. Izpildītājs nodrošina nepārtrauktu pieeju ielai pieguļošajiem privātīpašumiem, gan tajā dzīvojošiem cilvēkiem, gan operatīvajam dienestam, satiksmes organizēšanu. Jānodrošina esošo inženierkomunikāciju darbība (nepieciešamības gadījumā izbūvējot pagaidu) būvdarbu laikā. Būvuzņēmējam jāveic visi darbi un/vai jāpiegādā visi materiāli/detaļas, kas būvprojektā nav pieminēti, bet ir loģiski izrietoši no Būvdarbu organizācijas  un nepieciešami Būvdarbu pabeigšanai.
2.2. Būvuzņēmējam ir pienākums laicīgi, pirms darbu sākšanas pārbaudīt visu projekta dokumentācijas pareizību un nesaistes gadījumā nekavējoties paziņot Pasūtītājam. 
2.3. Pārbaude un testēšana: visi ražotāja dokumenti – kvalitātes sertifikāti, pārbaudes lapas, atbilstības deklarācijas un izziņas utt., kas apliecina, ka materiāls ir ticis pārbaudīts atbilstoši vispārējiem standartiem un atbilst tiem, pēc būvuzņēmējam pieprasījuma jāpiegādā objektā nepieprasot par to samaksu.
2.4. Materiāli, iekārtas: objektā pielietojamiem materiāliem jāatbilst ekspluatācijas un Latvijas būvnormatīvu prasībām un jābūt sertificētiem. 
2.5. Blakus darbi: visi darbi, kas nepieciešami, lai pabeigtu kādu pozīciju, jāievērtē vienības cenā, ja arī tas nav īpaši izdalīts. Papildus izmaksas netiek atzītas. 
2.6. Būvuzņēmējam ir jāveic:
2.6.1. darbu uzmērījumi;
2.6.2. iestāžu saskaņojumu un atļauju saņemšana;
2.6.3. kā arī citi izdevumi, kas ir saistīti un nav atdalāmi no darbu izpildes.
2.7. Pēc būvdarbu pabeigšanas objektam jābūt tādā stāvoklī, lai to varētu nekavējoties ekspluatēt.
2.8. Pēc būvdarbu pabeigšanas izpildītājam jāiesniedz Pasūtītājam:
2.8.1. rakstisks paziņojums par būvdarbu pabeigšanu objektā;
2.8.2. tehniskā dokumentācija:
2.8.2.1.  segto darbu akti;
2.8.2.2.  būvmateriālu atbilstības deklarācijas;
2.8.2.3.  izbūvēto/pārbūvēto inženierkomunikāciju izpilduzmērījumi gan papīra izdrukas, gan digitālā (CD) formātā;
2.8.2.4.  citi dokumenti, ja tos paredz LR spēkā esošā likumdošana.
2.9. Būvuzraudzību veiks Pasūtītāja norīkots sertificēts būvuzraugs.
2.10. Jānodrošina stacijas darbības nepārtrauktība. Visi darbi pirms darbu uzsākšanas jāsaskaņo ar Pasūtītāju.
2.11. Ievērot un nodrošināt prasības saskaņā ar Ministru kabineta 20.07.2017. noteikumiem Nr.353 “Prasības zaļajam publiskajam iepirkumam un to piemērošanas kārtība.
2.12. [bookmark: _Hlk532550696]Nodrošināt darbu izpildē “Trokšņu, putekļu un piesārņojuma emisiju samazināšana”.
2.13. “Eelektrisko un elektronisko iekārtu u.c. atkritumu apsaimniekošana”:
· ja, īstenojot projektu, tiks radīti elektriskie un elektronisko iekārtu atkritumi, un citi attiecināmie atkritumi, norāda, ka projekta ietvaros radītie elektrisko un elektronisko iekārtu atkritumi un citi atkritumi tiks apsaimniekoti atbilstoši normatīvo aktu prasībām. Būvdarbu veicējiem un pakalpojumu sniedzējiem projekta ietvaros līgumos tiks uzlikts pienākumus radītos elektriskos un elektronisko iekārtu atkritumus un citus atkritumus apsaimniekot atbilstoši normatīvo aktu prasībām;
· ka projekta īstenošanā tiks lūgts būvdarbu veicējam sagatavot un iesniegt rakstisku apliecinājumu par šo atkritumu savākšanu, atkalizmantošanu, sagatavošanu pārstrādei un reģenerācijai, pārstrādi vai reģenerāciju un nodošanu komersantam, kas saņēmis attiecīgu piesārņojošās darbības vai atkritumu apsaimniekošanas  atļauju, minot atkritumu veidu (klasi), daudzumu, darbības, kas ar atkritumiem veiktas;
· īstenojot projektu, netiks radīti elektriskie un elektronisko iekārtu atkritumi, un citi attiecināmie atkritumi pamato, kādēļ minētie atkritumi neradīsies.
2.14. “Nenodarīt būtiski kaitējumu” darbību: “Koku ciršanas aizliegums putnu ligzdošanas periodā būvniecības procesa laikā” (attiecināms, ja projektā plānots veikt būvniecību) – darbības aprakstā norāda, ka būvniecības procesa laikā tiks ievērotas prasības par koku ciršanas aizliegumu putnu ligzdošanas periodā atbilstoši Ministru kabineta 2012.gada 2.maija noteikumos Nr.309 “Noteikumi par koku ciršanu ārpus meža”[footnoteRef:1] noteiktajam termiņam, nodrošināta esošo koku veselības stāvokļa aizsardzība, tai skaitā nekaitējot koku saknēm un ievērotas attiecīgās pašvaldības vadlīnijas vai saistošie noteikumi par koku aizsardzību. [1:  Noteikumi par koku ciršanu ārpus meža (likumi.lv)] 






Pielikums Nr.3

LĪGUMA SAISTĪBU IZPILDES NODROŠINĀJUMS (PARAUGS)

[Pasūtītāja nosaukums] [Pasūtītāja adrese] _______________ _______.gada ___. _______________ Saistību izpildes garantija/galvojums Nr. _____ Mēs – _______________ (vienotais reģistrācijas numurs: _______________; juridiskā adrese: _______________) (turpmāk – Kredītiestāde, Apdrošinātājs) – esam informēti par to, ka _______.gada ___. _______________ starp mūsu klientu – _______________ (vienotais reģistrācijas numurs: _______________; juridiskā adrese: _______________) (turpmāk – Izpildītājs) – un Jums – _______________ (vienotais reģistrācijas numurs (nodokļu maksātāja reģistrācijas numurs): _______________; juridiskā adrese (adrese): _______________) (turpmāk – Pasūtītājs) – ir noslēgts Līgums Nr. _____ par _______________ (turpmāk – Līgums). Saskaņā ar Līguma noteikumiem Izpildītājam jāiesniedz Pasūtītājam no Līguma izrietošo Izpildītāja saistību izpildes garantija. Ņemot vērā iepriekš minēto, ar šo Kredītiestāde (Apdrošinātājs) neatsaucami uzņemas pienākumu 10 (desmit) darba dienu laikā samaksāt Pasūtītājam jebkuru tā pieprasīto naudas summu līdz ……………..EUR (………………euro) bez PVN, gadījumā, ja, ievērojot šajā garantijā noteiktās prasības, Kredītiestādei (Apdrošinātājam) ir iesniegts atbilstošs Pasūtītāja parakstīts dokuments, (turpmāk – Pieprasījums), ar kuru Pasūtītājs pieprasa Kredītiestādei (Apdrošinātājam) veikt maksājumu uz šīs garantijas pamata un kurā ietverts Pasūtītāja apgalvojums, ka Izpildītājs nav izpildījis savas saistības saskaņā ar Līgumu. Pieprasījums iesniedzams papīra/elektroniskā dokumenta formā. Identifikācijas nolūkā Pieprasījuma parakstītāju paraksti uz Pieprasījuma apliecināmi notariāli vai arī Pieprasījums iesniedzams ar Izpildītāju apkalpojošās kredītiestādes starpniecību, kura apliecina Pieprasījuma parakstītāju identitāti un tiesības parakstīt Pieprasījumu Pasūtītāja vārdā. Šī garantija ir spēkā līdz _______.gada ___. _______________ (turpmāk – Beigu datums). Kredītiestādei (Apdrošinātājam) jāsaņem Pieprasījums ne vēlāk kā Beigu datumā Kredītiestādē (Apdrošinātājs) (adrese: _______________) vai – gadījumā, ja Pieprasījuma iesniegšana tiek veikta elektroniski, – _______________ (Kredītiestādes SWIFT adrese). 

[parakstītāja amata nosaukums] [personiskais paraksts] [parakstītāja vārds un uzvārds]



Pielikums Nr.4

INFORMĀCIJA PAR APAKŠUZŅĒMĒJU (-IEM)

	Apakšuzņēmēja nosaukums, reģistrācijas numurs
	Veicamo būvdarbu/ sniedzamo pakalpojumu vērtība, EUR bez PVN
	Īss apakšuzņēmēja veicamo būvdarbu/ sniedzamo pakalpojumu apraksts

	
	
	

	
	
	







Pielikums Nr.5

IEPIRKUMA LĪGUMS (PROJEKTS)
<Pasūtītāja nosaukums>, reģ.Nr.<reģistrācijas numurs>, <adrese>, <paraksta tiesīgās personas amats, vārds un uzvārds> personā[, kas rīkojas pamatojoties uz <atsauce uz dokumentu, kas apliecina paraksta tiesīgās personas tiesības parakstīt Līgumu>] (turpmāk - Pasūtītājs), no vienas puses, 
un
<Izpildītāja nosaukums>[footnoteRef:2], reģ.Nr.<reģistrācijas numurs>, <adrese>, <paraksta tiesīgās personas amats, vārds un uzvārds> personā[, kas rīkojas pamatojoties uz <atsauce uz dokumentu, kas apliecina paraksta tiesīgās personas tiesības parakstīt Līgumu>] (turpmāk - Izpildītājs), no otras puses, abi kopā Puses, [2:  Ja Izpildītājs ir personu apvienība, tad ir jānorāda visi personu apvienības dalībnieki. ] 

pamatojoties uz Pasūtītāja [rīkotā]/[rīkotās] <iepirkuma procedūras veids> „<Iepirkuma procedūras nosaukums>” (identifikācijas Nr.<identifikācijas numurs>) rezultātiem un Izpildītāja iesniegto piedāvājumu (turpmāk – Piedāvājums) noslēdz šādu līgumu (turpmāk – Līgums): 

1. Līgumā lietotie termini
1.1. Būvuzraugs – persona, kura pārstāv Pasūtītāju, un Pasūtītāja vārdā ir pilnvarota uzraudzīt būvdarbu izpildes gaitu, tās atbilstību Līgumam, Būvprojektam, būvnormatīviem, citiem normatīvajiem aktiem un Pasūtītāja interesēm. Būvuzraugs ir tiesīgs iepazīties ar Būvuzņēmēja izstrādāto dokumentāciju un darbu izpildi, pieprasīt skaidrojumus par to Būvuzņēmējam, saņemt Pasūtītājam adresētu informāciju, apturēt būvniecību, veikt citas Līgumā un normatīvajos aktos noteiktās darbības.
1.2. Būvdarbu vadītājs – Pasūtītāja apstiprināts Izpildītāja pārstāvis, kurš kā sertificēts atbildīgais būvdarbu vadītājs nodrošina būvdarbu izpildi atbilstoši Latvijas Republikas normatīvajiem tiesību aktiem, Būvprojektam un Līgumam, un kurš pārstāv Izpildītāju attiecībās ar Pasūtītāju.
1.3. Būvobjekts – visi Tehniskajā specifikācijā minētie būvējamie objekti (būves) ar tiem piegulošo teritoriju, palīgbūvēm un būviekārtām.
1.4. Būvprojekts -būvniecības tehniskā dokumentācija.
1.5. Tāme – Līgumam pievienotais Izpildītāja sagatavotais izmaksu aprēķins atbilstoši Būvprojektam un Piedāvājumam.

2. Līguma priekšmets
2.1. Ar šo Līgumu Pasūtītājs uzdod un Izpildītājs apņemas veikt ……………………………………………. (turpmāk - Būvobjekts) un veikt Būvobjekta būvdarbus (turpmāk – Darbi) atbilstoši iepirkuma nolikuma prasībām, Izpildītāja piedāvājumam, un Latvijas Republikas būvnormatīvu un citu Latvijas Republikas normatīvo tiesību aktu prasībām.  

3. Būvniecības veikšana
3.1. [bookmark: _Hlk159254766]Izpildītājs nodrošina savlaicīgu un kvalitatīvu Būvniecības veikšanu. Izpildītājs Darbus pilnībā pabeidz un nodod Būvobjektu Pasūtītājam ……………….mēnešu laikā no Līguma spēkā stāšanās brīža.
3.2. Līgums stājās spēkā:
3.2.1. kad Puses ir to parakstījušas;
3.2.2. kad Pasūtītājs ir sniedzis Izpildītājam rakstisku apliecinājumu, ka ir saņemts apliecinājums no CFLA izsludinātā projektu atlases programmā - 2.2.1.1. “Notekūdeņu un to dūņu apsaimniekošanas sistēmas attīstība piesārņojuma samazināšanai”;
3.2.3. gadījumā, ja Pasūtītājs 5 (piecu) mēnešu laikā, no Līguma parakstīšanas brīža nav saņēmis finansējumu un Pasūtītājs to apliecinājis ar nosūtītu vēstuli Izpildītājam, tad Līgums tiek uzskatīts par spēkā neesošu.
3.3. Izpildītājs veic visas darbības, kas saskaņā ar Latvijas Republikas normatīvajiem tiesību aktiem ir nepieciešamas, lai pilnībā pabeigtu Darbus. 
3.4. Izpildītājs, veicot Būvniecību, ievēro Tehniskās specifikācijas un citas Līguma, Latvijas Republikas būvnormatīvu un citu Latvijas Republikas normatīvo tiesību aktu prasības.
3.5. Izpildītājs, ņemot vērā tā profesionālās spējas un pieredzi, ir atbildīgs par savā piedāvājumā un darbu izpildē pieļautajām neatbilstībām.
3.6. Izpildītājs veic Darbus saskaņā ar Būvprojektu. Izpildītājs ir tiesīgs atkāpties no Būvprojekta tikai ar Pasūtītāja rakstisku piekrišanu. 
3.7. Izpildītājs Darbos izmanto Būvprojektam un Tehniskās specifikācijas un citām Līguma prasībām atbilstošus Piedāvājumā norādītos būvizstrādājumus un iekārtas. Citu būvizstrādājumu un iekārtu izmantošana iepriekš saskaņo ar Pasūtītāju. Izpildītājs ievēro būvizstrādājumu ražotāja noteiktos standartus un instrukcijas. 
3.8. Izpildītājs Darbu veikšanai nodrošina Piedāvājumā norādītos apakšuzņēmējus un speciālistus. Ja tādu iemeslu dēļ, kas atrodas ārpus Izpildītāja ietekmes, rodas nepieciešamība aizstāt Piedāvājumā norādīto apakšuzņēmēju vai speciālistu, Izpildītājs nekavējoties nodrošina citu apakšuzņēmēju vai speciālistu ar līdzvērtīgu vai augstāku kvalifikāciju, kas atbilst iepirkuma dokumentos noteiktajām prasībām. 
3.9. Ja Pasūtītājs uzskata, ka Izpildītāja apakšuzņēmēja vai speciālista darbība vai veikto Būvniecības darbu kvalitāte neatbilst Līguma noteikumiem, Pasūtītājam ir tiesības, norādot iemeslus, Līguma izpildes laikā iesniegt Izpildītājam rakstisku pieprasījumu attiecīgā apakšuzņēmēja vai speciālista aizstāšanai ar citu ar līdzvērtīgu vai augstāku kvalifikāciju, kas atbilst iepirkuma dokumentos noteiktajām prasībām, savukārt Izpildītājam ir pienākums pēc iespējas nekavējoties, bet ne vēlāk kā  5 (piecu) dienu laikā šādu Pasūtītāja pieprasījumu izpildīt. Izpildītājam nav tiesību pieprasīt papildu izmaksu segšanu, kas saistīta ar Piedāvājumā norādīto apakšuzņēmēju vai speciālistu aizstāšanu.
3.10. Izpildītājs nodrošina visas Darbu izpildes procesā nepieciešamās dokumentācijas sagatavošanu un iesniegšanu Pasūtītājam.
3.11. Pasūtītājs un Izpildītājs Līguma izpildes gaitā rīko sanāksmes. Sanāksmēs Pasūtītāju pārstāv Būvuzraugs, Sanāksmē piedalās arī citas personas pēc Pasūtītāja un Izpildītāja ieskatiem. Izpildītājs veic sanāksmju protokolēšanu.
3.12. Izpildītājs regulāri iesniedz Pasūtītājam pārskatu un nodošanas-pieņemšanas aktu par iepriekšējā mēnesī faktiski veiktajiem Darbiem (turpmāk – Būvniecības darbu nodošanas-pieņemšanas akts). Pasūtītājs 5 (piecu) darbdienu laikā no Būvniecības darbu nodošanas-pieņemšanas akta saņemšanas dienas to paraksta vai arī nosūta Izpildītājam motivētu atteikumu pieņemt Būvniecības darbus. Būvniecības darbu nodošanas-pieņemšanas akts ir pamats ikmēneša maksājumu izdarīšanai saskaņā ar Līgumu, taču tas neierobežo Pasūtītāja tiesības noraidīt ar ikmēneša aktu pieņemtos Būvniecības darbus, veicot Būvobjekta pieņemšanu.
3.13. Ja Darbu veikšanas laikā Izpildītājam ir radušies fiziski šķēršļi vai apstākļi, kurus tas, kā pieredzējis un kvalificēts būvuzņēmējs iepriekš nevarēja paredzēt, tad viņam ir tiesības, iepriekš saskaņojot ar Pasūtītāju minēto šķēršļu likvidēšanas metodi un izmaksas (ievērojot iepirkumu tiesisko regulējumu), saņemt Būvniecības izpildes termiņa pagarinājumu, kas atbilst radušos šķēršļu vai apstākļu darbības ilgumam. 
3.14. Pēc Darbu pabeigšanas, kad Būvobjekts ir gatavs pieņemšanai ekspluatācijā, Izpildītājs par to rakstiski paziņo Pasūtītājam. Pasūtītājs 2 (divu) darbdienu laikā veic Būvobjekta iepriekšēju apskati. Ja iepriekšējās apskates laikā Pasūtītājs konstatē Izpildītāja veikto Darbu neatbilstību Līgumā vai Latvijas Republikas normatīvajos tiesību aktos noteiktajām prasībām, konstatē, ka Darbi nav pilnībā pabeigti, vai konstatē citus trūkumus, Izpildītājs uz sava rēķina Pasūtītāja noteiktajā termiņā novērš Pasūtītāja konstatētos trūkumus vai pilnībā pabeidz Darbus. Ja iepriekšējās pārbaudes laikā trūkumi netiek konstatēti, tiek veikta Būvobjekta pieņemšana ekspluatācijā Latvijas Republikas normatīvajos aktos noteiktajā kārtībā. (ja saskaņā ar Latvijas Republikas normatīvo aktu prasībām Būvobjekts ir jāpieņem ekspluatācijā). 
3.15. Pirms Būvobjekta pieņemšanas ekspluatācijā vai Darbu pieņemšanas Izpildītājs nodod Pasūtītājam tehnisko izpildes dokumentāciju.
3.16. Izpildītājs pēc Pasūtītāja pilnvarojuma veic darbības atzinumu par Būvobjekta gatavību pieņemšanai ekspluatācijā saņemšanai.
3.17. Ja Būvobjekta pieņemšanas ekspluatācijā komisija konstatē Izpildītāja veikto Darbu neatbilstību Līgumā vai Latvijas Republikas normatīvajos tiesību aktos noteiktajām prasībām vai konstatē citus trūkumus, Izpildītājs uz sava rēķina Pasūtītāja noteiktajā termiņā novērš Būvobjekta pieņemšanas ekspluatācijā komisijas konstatētos trūkumus. Pēc tam tiek veikta atkārtota Būvobjekta pieņemšana ekspluatācijā. Būvobjekta pieņemšanu ekspluatācijā apliecina Latvijas Republikas normatīvajos aktos noteiktā kārtībā sastādīts un parakstīts akts par būves pieņemšanu ekspluatācijā.
3.18. Pēc Būvobjekta pieņemšanas ekspluatācijā (ja saskaņā ar Latvijas Republikas normatīvo aktu prasībām Būvobjekts ir jāpieņem ekspluatācijā) Pasūtītājs pieņem Būvobjektu, Pasūtītājam un Izpildītājam parakstot Būvobjekta nodošanas - pieņemšanas aktu. 
3.19. Izpildītājs pirms Būvobjekta nodošanas-pieņemšanas akta parakstīšanas atbrīvo Būvobjektu un būvlaukumu, tostarp izved būvgružus.
3.20. Akta par Būvobjekta pieņemšanu ekspluatācijā, kā arī Būvobjekta pieņemšana neatbrīvo Izpildītāju no atbildības par Būvobjekta defektiem, kuri atklājas pēc Būvobjekta pieņemšanas.
3.21. Atbildību par Darba izpildes vietas uzturēšanu, saglabāšanu, bojāšanu un iznīcināšanu līdz Darba nodošanas - pieņemšanas akta parakstīšanas brīdim uzņemas Izpildītājs.

4. Līguma summa un norēķinu kārtība
4.1. Līguma summa ir <summa ar cipariem> (<summa ar vārdiem>), PVN <procentu likme>% ir <summa ar cipariem> (<summa ar vārdiem>). Līguma kopējā summa ar PVN ir <summa ar cipariem> (<summa ar vārdiem>).
4.2. Līguma kopējā summa atbilst iepirkuma nolikumā prasību izpildei, Tāmei un tajā ietilpst visas ar Būvniecību un Līgumā noteikto prasību izpildi saistītās izmaksas.  
4.3. Tāmē noteiktās vienību cenas netiek mainītas. Līguma kopējā summa tiek koriģēta atbilstoši Būvniecības darbiem piemērojamo nodokļu izmaiņām.
4.4. Pasūtītājs veic samaksu, pārskaitot attiecīgo naudas summu uz Izpildītāja norādīto bankas kontu, šādā kārtībā:
4.4.1. Starpposma maksājums (līdz ……… (…………) % no kopējās Līguma summas) par faktiski veiktajiem Darbiem – līdz 30 (trīsdesmit)  laikā no atbilstoša maksājuma pieprasījuma (rēķina) saņemšanas dienas, pamatojoties uz Pasūtītāja un Izpildītāja parakstītajiem faktiski veikto Darbu nodošanas-pieņemšanas aktiem. 
4.4.2. Gala maksājums 30 (trīsdesmit) dienu laikā pēc Būvobjekta pieņemšanas ekspluatācijā un brīža, kad Izpildītājs Pasūtītājam iesniedzis Garantijas laika nodrošinājumu. 

5. Pušu tiesības, pienākumi un atbildība
5.1. Izpildītājs: 
5.1.1. ir atbildīgs, lai Būvniecībā tiktu ievērotas Latvijas Republikas būvnormatīvu un citu Latvijas Republikas normatīvo tiesību aktu prasības, tostarp darba drošības, ugunsdrošības, satiksmes drošības prasības;
5.1.2. ir atbildīgs par Būvobjektā trešajām personām nodarīto zaudējumu atlīdzību, izņemot gadījumus, ja zaudējumi ir radušies Pasūtītāja vainas dēļ;
5.1.3. līdz Būvobjekta nodošanas-pieņemšanas akta parakstīšanai uzņemas visus ar Būvobjektu, Darbu, materiālu un iekārtu saistītos riskus;
5.1.4. ievēro un pilda Pasūtītāja likumīgās prasības;
5.1.5. nodrošina pārstāvju piedalīšanos ar Līguma izpildi saistītajās sanāksmēs.
5.2. Pasūtītājs:
5.2.1. veic samaksu Līgumā noteiktajā kārtībā;
5.2.2. savlaicīgi veic Izpildītāja veikto Būvniecības darbu pieņemšanu vai sniedz motivētu atteikumu pieņemt Darbus;
5.2.3. nozīmē Būvuzraugu;
5.2.4. sniedz Izpildītājam Pasūtītājam pieejamo Līguma izpildei nepieciešamo, Izpildītāja pieprasīto informāciju un dokumentus;
5.2.5. nodrošina Izpildītājam, tā personālam un transportam iespēju netraucēti piekļūt Būvobjektam Līguma izpildei.
5.3. Pasūtītājam ir tiesības veikt kontroli attiecībā uz Līguma izpildi, tostarp pieaicinot speciālistus.
5.4. Puses nekavējoties informē viena otru par jebkādām grūtībām Līguma izpildē, kas varētu aizkavēt savlaicīgu Darbu veikšanu un Līguma izpildi.

6. Līgumsods
6.1. Ja Izpildītāja nenodod Būvobjektu Līgumā noteiktajā termiņā, Pasūtītājs var prasīt no Izpildītāja līgumsodu, 0,1% apmērā no Līguma kopējās summas par katru nokavēto dienu, bet ne vairāk kā 10% no Līguma kopējās summas. 
6.2. Ja Pasūtītājs neveic Izpildītājam maksājumu Līgumā noteiktajā termiņā, Izpildītājs var prasīt no Pasūtītāja līgumsodu 0,1% apmērā no nesamaksātās summas par katru nokavēto dienu, bet ne vairāk kā 10% no Līguma kopējās summas. 
6.3. Līgumsoda samaksa neatbrīvo Puses no Līgumā noteikto saistību pilnīgas izpildes.
6.4. Ja Pasūtītājs vienpusēji atkāpjas no Līguma 10.1.1.-10.1.3.punktā minēto iemeslu dēļ, Pasūtītājs var prasīt no Izpildītāja līgumsodu 10% apmērā no Līguma kopējās summas.

7. Garantija
7.1. Izpildītājs garantē, ka Būvobjekts atbilst Būvprojektam un Tehnisko specifikāciju un citām Līguma, Latvijas Republikas būvnormatīvu un citu Latvijas Republikas normatīvo tiesību aktu prasībām. Izpildītājs ir atbildīgs par visiem bojājumiem un Pasūtītājam nodarītajiem zaudējumiem, kas rodas vai var rasties Būvobjekta neatbilstības Būvprojektam un Tehniskās specifikācijas un citu Līguma, Latvijas Republikas būvnormatīvus un citu Latvijas Republikas normatīvo tiesību aktu prasībām dēļ. 
7.2. Būvobjekta garantijas termiņš - 60 (sešdesmit) mēneši no Būvobjekta pieņemšanas. Pirms pēdējā maksājuma Izpildītājs iesniedz Garantijas laika nodrošinājumu 5 000 EUR (pieci tūkstoši euro) apmērā bez PVN.
7.3. Izpildītājs uz savu rēķinu novērš garantijas laikā konstatētos bojājumus un trūkumus, kas radušies pareizas ekspluatācijas laikā. Novēršana jāveic termiņā, kas ir pieņemams Pasūtītājam, bet ne ilgāk kā 30 (trīsdesmit) dienas, izņemot ārkārtas situācijas.
7.4. Pasūtītājs garantijas laikā paziņo Izpildītājam par konstatētajiem bojājumiem vai trūkumiem, sniedzot precīzu informāciju par bojājumu vietu un piedāvājot laiku, kad Izpildītājam jāierodas sastādīt akta aktu. 
7.5. Paziņojuma termiņš nevar būt īsāks par 3 (trijām) darba dienām, izņemot gadījumus, kad radušies avārijas vai citi neatliekami ārkārtas apstākļi, kas apdraud Būvobjekta drošību vai darbību – šādā gadījumā Izpildītājam jāierodas nekavējoties. 
7.6. Ja Izpildītājs neierodas noteiktajā laikā, tiek uzskatīts, ka viņš piekrīt Pasūtītāja sniegtajai informācijai un aktā konstatētajiem bojājumiem vai trūkumiem. 
7.7. Puses ir tiesīgas pieaicināt neatkarīgus speciālistus akta sastādīšanai. Izdevumus par speciālistu pakalpojumiem sedz puse, kas juridiski atbildīga par bojājumiem vai trūkumiem. 

8. Nepārvarama vara
8.1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde ir radusies pēc Līguma noslēgšanas nepārvaramas varas rezultātā, ko Puses nav varējušas paredzēt un novērst saprātīgiem līdzekļiem.
8.2. Nepārvarama vara nozīmē nekontrolējamu notikumu, ko nav bijis iespējams paredzēt un ko Puse nevar iespaidot. Ar nepārvaramu varu tiek saprasti  jebkādi (t.sk. tehnoloģiskie pārtraukumi) no Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams saistības izpildīt pienācīgi vai izpildīt vispār, ja Puse šos apstākļus nav spējusi paredzēt, un ja šos apstākļus nav bijis iespējams novērst ar saprātīgiem un godīgiem paņēmieniem.

9. Līguma darbības termiņš
9.1. Līgums stājas spēkā, kad to ir parakstījušas Puses un ir spēkā līdz Līgumā noteikto saistību pilnīgai izpildei.

10. Līguma grozīšana un izbeigšana
10.1. Pasūtītājam ir tiesības vienpusēji izbeigt Līgumu, rakstveidā paziņojot par to Izpildītājam vismaz 10 (desmit) darba dienas iepriekš rakstiski, ja iestājas kāds no turpmāk minētajiem gadījumiem, ja vien konkrētajā gadījumā Līgums neparedz tiesības to izbeigt nekavējoties: 
10.1.1. ja Izpildītājs 30 (trīsdesmit) dienu laikā pēc Līguma spēkā stāšanās nav uzsācis Darbu izpildi;
10.1.2. būtiski kavē Darbu izpildi un nav novērsis kavējumu 10 (desmit) dienu laikā pēc Pasūtītāja rakstiska brīdinājuma saņemšanas;
10.1.3. būtiski vai atkārtoti neievēro iepirkuma nolikuma prasības, Būvprojektu, Tehnisko specifikāciju, Latvijas Republikas būvnormatīvu vai citu normatīvo aktu prasības un nav novērsis pārkāpumu Pasūtītāja noteiktajā termiņā; 
10.1.4. Izpildītājs ir pieņēmis lēmumu par likvidācijas uzsākšanu, tā saimnieciskā darbība ir apturēta vai pārtraukta;
10.1.5. pret Izpildītāju ir uzsākts maksātnespējas process vai tiesiskās aizsardzības process; 
10.1.6. Izpildītājs nepilda savas Līgumā noteiktās saistības, un pēc Pasūtītāja rakstveida brīdinājuma saņemšanas noteiktajā termiņā, kas nav īsāks par 10 (desmit) darba dienām, nav novērsis konstatētos pārkāpumus;  
10.1.7. Izpildītājs atsakās atlīdzināt Pasūtītājam tiešos zaudējumus, kas radušies Izpildītāja vainas vai neuzmanības dēļ;
10.1.8. Līguma izpilde nav iespējama, jo Izpildītājam Līguma izpildes laikā ir piemērotas starptautiskās vai nacionālās sankcijas vai Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas  būtiski ietekmē finanšu un kapitāla tirgus intereses;
10.1.9. Izpildītājs nepilda citus Līguma noteikumus, par kuru neizpildi Pasūtītājs ir iepriekš rakstveidā brīdinājis Izpildītāju un devis saprātīgu termiņu pārkāpumu novēršanai. 
10.2. Pasūtītājam ir tiesības vienpusēji izbeigt Līgumu, bez pienākuma atlīdzināt Izpildītājam tiešos zaudējumus vai izdevumus, ja Izpildītājs 5 (piecu) darba dienu laikā pēc Līguma abpusējas parakstīšanas neiesniedz Pasūtītājam Līguma saistību izpildes nodrošinājumu 8000 EUR (astoņi tūkstoši euro) apmērā. 
10.3. Puses var vienoties par Līguma grozījumiem, ievērojot normatīvo aktu, tai skaitā Sabiedrisko pakalpojumu sniedzēju iepirkumu regulējuma prasības. Visi Līguma grozījumi noformējami rakstveidā un stājas spēkā pēc abu Pušu parakstīšanas. Grozījumi kļūst par Līguma neatņemamu sastāvdaļu. Būtiski Līguma grozījumi ir pieļaujami:
10.3.1. ja tie nepieciešami neparedzētu apstākļu dēļ;
10.3.2. ja nepieciešami papildu būvdarbi, pakalpojumi vai piegādes, kas tehnoloģiski vai funkcionāli saistīti ar Līguma priekšmetu; 
10.3.3. ja nepieciešams pagarināt Līguma izpildes termiņu objektīvu apstākļu dēļ;
10.3.4. ja grozījumi saistīti ar Eiropas Savienības fondu finansējuma nosacījumiem vai CFLA prasībām;
10.3.5. ja grozījumi nemaina Līguma vispārējo raksturu.
10.4. Izpildītājs ir tiesīgs vienpusēji izbeigt Līgumu, rakstveidā informējot Pasūtītāju vismaz 10 (desmit) darba dienas iepriekš un norādot Līguma izbeigšanas iemeslus, ja iestājas kāds no turpmāk minētajiem gadījumiem: 
10.4.1. Pasūtītājs kavē Līgumā paredzēto rēķinu un/vai pavadzīmju apmaksu ilgāk par 30 (trīsdesmit) kalendārajām dienām un nav rakstveidā informējis Izpildītāju par citu apmaksas termiņu;
10.4.2. pret Pasūtītāju ir uzsākts maksātnespējas process, vai tiesiskās aizsardzības process;
10.4.3. Līguma izpilde nav iespējama, jo Pasūtītājam Līguma izpildes laikā ir piemērotas starptautiskās vai nacionālās sankcijas vai Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas ietekmē finanšu un kapitāla tirgus intereses;
10.4.4. iestājas citi ārējos normatīvajos aktos noteikti gadījumi. 
10.5. Līguma izbeigšanas gadījumā Puses 10 (desmit) kalendāro dienu laikā sastāda divpusēju aktu par faktiski izpildīto Darbu apjomu un to vērtību. 
10.6. Pasūtītājs 10 (desmit) darba dienu laikā pēc 10.5.punktā minētā akta parakstīšanas apmaksā Izpildītājam atlīdzību proporcionāli faktiski izpildīto Darbu apjomam uz Līguma izbeigšanas brīdi.
10.7. Līguma izbeigšana neatbrīvo Puses no pienākuma izpildīt savstarpējās saistības, kas radušās līdz Līguma izbeigšanas brīdim, tai skaitā no pienākuma norēķināties par faktiski izpildītajiem Darbiem.
10.8. Līguma izbeigšanas gadījumā katrai Pusei ir tiesības prasīt no otras Puses zaudējumu atlīdzību, ja zaudējumi radušies otras Puses darbības, bezdarbības, vainas vai neuzmanības dēļ.

11. Piemērojamās tiesības un strīdu risināšanas kārtība
11.1. Līgums interpretējams un pildāms saskaņā ar Latvijas Republikas normatīvajiem tiesību aktiem. Līgumā nenoregulētajiem jautājumiem piemērojami Latvijas Republikas normatīvie tiesību akti.
11.2. Strīdus Puses risina savstarpēju pārrunu ceļā vai tiesā Latvijas Republikas normatīvajos tiesību aktos noteiktajā kārtībā.
11.3. Puses pieliek visas pūles, lai strīdus atrisinātu savstarpēju pārrunu ceļā. Puses rakstiski informē viena otru par savu viedokli attiecībā uz strīdu, kā arī iespējamo strīda risinājumu. Ja Puses uzskata par iespējamu, tās tiekas, lai atrisinātu strīdu.
11.4. Pusei ir jāatbild uz otras Puses piedāvāto strīda risinājuma priekšlikumu 10 (desmit) dienu laikā no tā saņemšanas dienas. Ja strīda risinājumu neizdodas panākt 10 (desmit)  dienu laikā no strīda risinājuma priekšlikuma saņemšanas dienas, Puses strīdu var nodot izšķiršanai tiesā Latvijas Republikas normatīvajos tiesību aktos noteiktajā kārtībā.



12. Citi noteikumi
12.1. Līgumā noteiktās tiesību un pienākumu nodošana trešajām personām pieļaujama tikai ar otrs Puses piekrišanu.
12.2. Ja kāds no Līguma noteikumiem zaudē spēku, tas neietekmē citu Līguma noteikumu spēkā esamību.
12.3. Puse rakstveidā informē otru Pusi par kontaktinformācijas vai rekvizītu maiņu.
12.4. Ja kāda no Pusēm nav izmantojusi Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.
12.5. Līgums sagatavots latviešu valodā uz ____________(___________) lapām, t.sk. ar ____ (________) pielikumiem. Līgums parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā pievienotā parakstītāja laika zīmogā norādītais datums.
12.6.  Šādi Līguma pielikumi ir Līguma neatņemama sastāvdaļa:

Pielikumi:

13. Pušu rekvizīti un paraksti

	Izpildītājs:
	Pasūtītājs:

	<Izpildītāja nosaukums un rekvizīti maksājumu veikšanai>
<paraksta tiesīgās personas amats, vārds un uzvārds>
	<Pasūtītāja nosaukums un rekvizīti maksājumu veikšanai>
<paraksta tiesīgās personas amats, vārds un uzvārds>

	______________________
Parakstīšanas vieta un datums
	_____________________________
Parakstīšanas vieta un datums






